बात जब विश्वास की आती है तो इसमें यह कतई संदेश नहीं कि यह दुनिया विश्वास पर टिकी है, अस्तित्व में है, गति और प्रगति में है। विश्वास एक ऐसा माध्यम है जिसके द्वारा घर-समाज और देश चलता है, आपसी रिश्ते मजबूत होते हैं, प्रेम और भाईचारा बढ़ता है, एकता और समझ बढ़ती है और यहां तक की व्यापार सर्विस और लेन-देन सुव्यवस्थित-निर्बाध गति से संचालित होते हैं। बेशक साहस छोड़ दें, आस छोड़ दें, लेकिन किसी भी सूरत में विश्वास को नहीं छोड़ें, क्योंकि ऐसा करने से जीवन का मूल सिद्धान्त खण्ड-खण्ड होता है जो मानवीय प्रकृति के विपरीत है।